Kenitra
<s>Kenitra (berberski: Qniṭra, arapski: القنيطرة‎)  je grad na sjeveru Maroka od 431,282 stanovnika.</s>

<s>Ona je i administrativni centar vlastite provincije.</s>

<s>Geografija 
Kenitra leži 16 km južnije od ušća rijeke Sebou u Atlanski ocean, udaljena pedesetak km sjeverno od Rabata.</s>

<s>Historija</s>

<s>Desetak km uzvodno uz rijeku kod Mehdye leže ruine kartažanskog naselja koje je izgleda bilo nukleus današnjeg grada.</s><s>Kenitru je službeno osnovao francuski maršal Lyautey 1912., nakon sklapanja Sporazuma o protektoratu u Fesu 30. marta 1912.</s><s>On je tadašnju malu kazbu odabrao kao mjesto iz kojeg će se širiti buduća mreža željezničkih pruga, zbog njenog riječnog estuarija u kog se može smjestiti sigurna luka.</s><s>Sve do 1932. mjesto je nosilo svoje arapsko ime - Kenitra, tad je promjenjeno u čast maršala u Port-Lyautey, to ime koristilo se do 2. januara 1958., tad je gradu vraćeno 
njegovo staro ime - Mali most (Kenitra).</s>

<s>Za Operacije Torch 8. novembra 1942. jedan dio američkih trupa jačine 9000 vojnika desantirao je kod Kenitre.</s>

<s>Kenitra je danas mjesto velike  vojne baze koja je sve do 1963. bila u rukama Američke ratne mornarice.</s>

<s>Privreda 
Kenitra je luka iz koje se uglavnom izvoze poljoprivredni proizvodi (najviše voće), ribe, drvo, ali i olovna i cinkova ruda.</s><s>Industrijska zona prostire se uzvodno od luke.</s><s>Tu se od 2012. nalazi Atlanska Slobodna zona u kojoj se proizvode elektroničke komponente dijelovi za automobile i sklapaju automobili PSA Grupe.</s>

<s>Kako leži u dobro navodnjavanoj plodnoj ravnici - neposredna okolica je bogat poljoprivredni kraj, poznat po proizvodnji agruma i žitarica (ponajviše pšenice).</s><s>Dalje po unutrašnjosti ljudi se bave stočarstvom i uzgajaju ovce, koze i goveda.</s>

<s>Kenitra ima snažnu ribarsku flotu koja lovi duž atlanske obale sjevernije od grada.</s>

<s>Transport 
Grad je povezan željeznicom i cestom sa Sidi Kacemom i Meknesom, a samo cestom sa Casablancom i Laracheom.</s>

<s>Pobratimski gradovi 
  Hammam-Lif, Tunis
  Tavira, Portugal
  Konya, Turska
  Sint-Jans-Molenbeek, Belgija</s>

<s>Izvori</s>

<s>Vanjske veze</s>

<s>Kenitra  
 La ville de Kenitra (službene stranice)</s>

<s>Gradovi u Maroku</s>

